CELEX: 62017TN0725
Language: sk
Date: 2017-10-24 00:00:00
Title: Vec T-725/17: Žaloba podaná 24. októbra 2017 – Clestra Hauserman/Parlament

15.1.2018   
            
            
               SK
            
            
               Úradný vestník Európskej únie
            
            
               C 13/22
            
         Žaloba podaná 24. októbra 2017 – Clestra Hauserman/Parlament
   (Vec T-725/17)
   (2018/C 013/36)
   Jazyk konania: francúzština
   
      Účastníci konania
   
   
      Žalobca: Clestra Hauserman (Illkirch Graffenstaden, Francúzsko) (v zastúpení: J. Gehin, advokát)
   
      Žalovaný: Európsky parlament
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Európskeho parlamentu, ktoré je obsiahnuté v jeho liste z 24. augusta 2017 a ktorým sa žalobcovi oznamuje odmietnutie jeho ponuky predloženej v rámci verejného obstarávania č. INLO-D-UPIL-T-16-AO8, týkajúceho sa projektu rozšírenia a modernizácie budovy [Konrad Adenauer] v Luxembursku („rozhodnutie o odmietnutí“) a tiež rozhodnutie o pridelení zákazky na túto časť inému uchádzačovi („rozhodnutie o pridelení zákazky“),
            
         
               —
            
            
               uložil Európskeho parlamentu povinnosť nahradiť škodu a úroky vo výške 1 000 893 eur vzniknuté žalobcovi z titulu mimozmluvnej zodpovednosti, v každom prípade povinnosť zaplatiť 50 000 eur za výdavky na vypracovanie ponuky v rámci verejného obstarávania č. 2014/S 123 218302,
            
         
               —
            
            
               uložil Európskeho parlamentu nahradiť v celom rozsahu trovy konania.
            
         
      Dôvody a hlavné tvrdenia
   
   Na podporu svojej žaloby, žalobca uvádza štyri žalobné dôvody.
   
               1.
            
            
               Prvý žalobný dôvod je založený na nezrovnalosti rozhodnutia o odmietnutí spoločnosti Clestra Hauserman, pretože rozhodnutie vychádza z druhého verejného obstarávania, ktoré sa nesprávne začalo oznámením o verejnom obstarávaní č. 2016/S 215 391081 z 8. novembra 2016 v nadväznosti na prvé obstarávanie, v ktorom sa zákazka pridelila žalobcovi.
            
         
               2.
            
            
               Druhý žalobný dôvod je založený na nedostatku odôvodnenia prijateľnosti ponuky predloženej spoločnosťou, ktorej sa pridelila zákazka a to podľa súťažných podkladov o finančnej a technickej spôsobilosti tejto spoločnosti (články 12 a 13 súťažných podkladov) a podľa dokumentov požadovaných vo výzve na predloženie ponúk (články I až VI.G).
            
         
               3.
            
            
               Tretí žalobný dôvod je založený na neprijateľnosti ponuky podanej spoločnosťou, ktorej bola zákazka pridelená, pretože sa mala konštatovať jej nezrovnalosť z dôvodu neobvykle nízkej ceny a z tohto dôvodu výber tejto spoločnosti bol založený na zjavne nesprávnom posúdení.
            
         
               4.
            
            
               Štvrtý žalobný dôvod je založený na porušení zásady rovnosti zaobchádzania a transparentnosti, pokiaľ ide o priebeh druhého verejného obstarávania.